CELEX: C2005/045/58
Language: fi
Date: 2005-02-19 00:00:00
Title: Asia T-473/04: Cristina Asturias Cuernon 6.12.2004 Euroopan yhteisöjen komissiota vastaan nostama kanne

19.2.2005   
            
            
               FI
            
            
               Euroopan unionin virallinen lehti
            
            
               C 45/26
            
         Cristina Asturias Cuernon 6.12.2004 Euroopan yhteisöjen komissiota vastaan nostama kanne
   (Asia T-473/04)
   (2005/C 45/58)
   Oikeudenkäyntikieli: espanja
   Cristina Asturias Cuerno, kotipaikka Bryssel, on nostanut 6.12.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajina ovat asianajajat Ramon García-Gallardo ja Alicia Sayagués Torres.
   Kantaja vaatii, että ensimmäisen oikeusasteen tuomioistuin:
   
               1)
            
            
               kumoaa komission 26.8.2004 tekemän päätöksen, jolla hylättiin 27.4.2004 tehty valitus
            
         
               2)
            
            
               toteaa, että kantajalla on oikeus ulkomaankorvaukseen ja muihin siihen liittyviin korvauksiin
            
         
               3)
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja riitauttaa hallintoviranomaisen päätöksen, jolla häneltä evätään oikeus ulkomaankorvaukseen.
   Kantaja vetoaa väitteidensä tueksi seuraaviin oikeudellisiin perusteisiin:
   
               —
            
            
               riidanalaisessa päätöksessä on oikeudellinen virhe ja siinä on arvioitu tosiseikkoja virheellisesti, koska siinä ei todeta, että kantajan työtä Euroopan parlamentin jäsenen parlamentaarisena avustajana on pidettävä kansainväliselle organisaatiolle suoritettuina palveluksina, jotka henkilöstösääntöjen mukaan muodostavat poikkeuksen viitejaksoon
            
         
               —
            
            
               tosiseikkojen, ja konkreettisesti kantajan henkilökohtaisen tilanteen arvioinnissa on tapahtunut ilmeinen virhe, koska hänen viitejaksonsa Brysselissä on arvioitu ja laskettu virheellisesti, koska tämän viimeksi mainitun kesto oli neljä vuotta ja 11 kuukautta
            
         
               —
            
            
               syrjintäkiellon periaatetta on loukattu. Tältä osin väitetään, että se, että parlamentaarisen avustajan suorittamien palvelusten ei katsota olevan kansainväliselle organisaatiolle suoritettuja palveluksia, on ristiriidassa muiden toimielinten käytäntöjen kanssa. Komissio on kantajan mukaan rikkonut myös yhdenvertaisuusperiaatetta, koska kantajan European Mortgage Federationille suorittamia palveluita ei pidetty kansainväliselle organisaatiolle suoritettuina palveluina, vaikka aikaisemmin komissio itse on hyväksynyt tämän luokittelun.